Denne artikkelen **trenger flere eller bedre referanser for verifikasjon**. Du kan forbedre denne artikkelen ved å legge inn referanser til gode kilder. Hvem som helst kan fjerne kildeløst materiale uten forvarsel, men den foretrukne tilnærmingen er i første omgang å markere de setningene/påstandene som trenger kildebelegg ved å tilføye *{{Trenger referanse|dato=2023-11}}* etter påstanden. *2021-06*

**Næringslivets Hovedorganisasjon** (**NHO**) er Norges største interesseorganisasjon for bedrifter. NHO er medlem i BusinessEurope, den europeiske paraplyorganisasjonen for næringslivs- og arbeidsgiverorganisasjoner.

Historie
--------

NHO ble stiftet 1. januar 1989, da de tre organisasjonene Norsk Arbeidsgiverforening (N.A.F.), Norges Industriforbund og Norges Håndverkerforbund besluttet å slå seg sammen. Norsk Arbeidsgiverforening ble etablert i 1900 og hadde de første årene bare et lite sekretariat som bestod av sekretær/kontorsjef Axel Krefting og sekretær/direktør George Wegner Paus assistert av en kontordame og en visergutt.

Industriforbundet og Håndverkerforbundet hadde begge røtter i Den Norske Fællesforening for Haandværk og Industri, grunnlagt i 1886, som ble delt i to organisasjoner i 1919. Ved etableringen av NHO ble disse forbundene dermed gjenforent.

Før etableringen av NHO hadde N.A.F hovedansvaret for arbeidsgiverfunksjonene, mens Industriforbundet og Håndverkerforbundet arbeidet med næringspolitiske spørsmål. En tanke bak samlingen av de tre organisasjonene var å gi et bedre tjenestetilbud til bedriftene og forhindre dobbeltarbeid. NHO var fra starten av landsomfattende.

Dagens situasjon
----------------

NHO er den største interesseorganisasjonen for norske bedrifter. Det er hovedsakelig virksomheter i den private sektoren som kan bli medlem i NHO. Bedrifter som eies av staten eller kommunene kan bare bli medlemmer om de jobber under vanlige konkurransemessige vilkår. 

Organisasjonen har mer enn 30 000 medlemmer. De fleste medlemmene er små og mellomstore bedrifter (96%). Medlemsbedriftene har pr april 2022 over 600 000 årsverk. Samlet bidrar NHOs medlemsbedrifter med ca. 40 prosent av den økonomiske verdiskapingen i Norge. NHO består av ti regionforeninger som dekker alle landets fylker. Medlemsbedriftene er medlem i både NHO og i en landsforening. Landsforeningene gir bedriftene råd og hjelp i spørsmål som angår bransjen.

Medlemskontingenten varierer fra virksomhet til virksomhet. Den består av kontingent til bedriftens landsforening i NHO (satsene varierer med servicetilbudet), og kontingent til NHO basert på bedriftens lønnsmasse året før. Pr 2021 beregnes kontingent til NHO trinnvis slik: 0,90 promille for lønnsmasse fra 3 til 200 millioner kroner (ordinær kontingentsats), 0,85 promille for den delen av lønnsmassen som er mellom 200 millioner–500 millioner kroner og 0,80 promille for den del  av lønnsmassen som er over 500 millioner kroner. Det er en minimumskontingent på 1 000 kroner for bedrifter med lønnsutbetaling på inntil 1 million kroner og for lønnsutbetaling fra 1 million kroner til 2,9 millioner er kontingenten 3 000 kroner.

Dersom bedriften er nyoppstartet – i stiftelsesår 0,1 eller 2, med en omsetning under 7 millioner årlig, kan bedriften bli medlem i NHO Gründer. Årlig pris de første to årene etter oppstart av bedriften er 2.000 kr. Dette inkluderer medlemskap i både aktuell landsforening og i NHO.

Ole Erik Almlid er administrerende direktør, han tok over etter Kristin Skogen Lund. Anniken Hauglie er viseadministrerende direktør og områdedirektør for politikk og myndighetskontakt , Nina Melsom er områdedirektør for arbeidsliv og tariff, Øystein Dørum er sjeføkonom for samfunnsøkonomi, Christian Chramer er områdedirektør for kommunikasjon, samfunn og regioner, Kristian Enger, områdedirektør for strategi, medlem og organisasjon. President i NHO er Svein Tore Holsether, konsernsjef i Yara International.

NHOs arbeid
-----------

NHO tar opp næringspolitiske saker som medlemsbedriftene er opptatt av. Når mange bedrifter står sammen, er det lettere å bli hørt og å få forståelse hos politikere og opinionen. NHO gjennomfører tarifforhandlinger med arbeidstakerorganisasjonene (for eksempel Landsorganisasjonen) på vegne av medlemsbedriftene. NHO gir medlemsbedriftene advokathjelp ved tvister om arbeidsrettslige spørsmål. Arbinn.no er NHOs arbeidsgiverportal. Der får du oversikt over medlemsfordelene til bedriften, kontraktsmaler og veiledere innen temaer som ansettelser, sykefravær, hms, lønn, tariff, oppsigelse og permittering. 

Female Future (FF) er paraplybegrepet for NHOs satsing på likestilling, med mål om å bidra til at medlemmer i NHO skal kunne øke andelen kvinner i ledelse og styrer.

Landsforeninger i NHO
---------------------

Landsforeningene er bedriftens hovedtilknytning til NHO. Landsforeningene gir bedriftene råd og hjelp i spørsmål som angår bransjen. Det er 18 landsforeninger i NHO. 

* Abelia
* Byggenæringens Landsforening (BNL)
* Finans Norge
* Fornybar Norge
* Mediebedriftenes Landsforening (MBL)
* Nelfo
* NHO Geneo
* NHO Logistikk og transport
* NHO Luftfart
* NHO Mat og Drikke
* NHO Reiseliv
* NHO Service og Handel
* NHO Sjøfart
* NHO Transport
* Norges Bilbransjeforbund
* Norsk Industri
* Offshore Norge
* Sjømat Norge

Ledere
------

|  |  |  |
| --- | --- | --- |
| **Presidenter*** Svein Tore Holsether 2021–
* Arvid Moss 13. juni 2017–2021
* Tore Ulstein 11. juni 2013–13. juni 2017
* Heine Wang 1.nov 2012–11. juni 2013
* Kristin Skogen Lund 2010–1. nov. 2012
* Paul-Christian Rieber 2008–2010
* Erling Øverland 2004–2008
* Jens Ulltveit-Moe 2000–2004
* Leif Frode Onarheim 1996–2000
* Diderik Schnitler 1994–1996
* Svein Aaser 1992–1994
* Ragnar Halvorsen 1989–1992
 |   | **Administrerende direktører*** Ole Erik Almlid 18.12.2018 -
* Kristin Skogen Lund 1.11.2012-2018
* John G. Bernander 2009–2012
* Finn Bergesen jr. 1999–2009
* Karl Glad 1991–1999
* Egil Myklebust 1989–1991
 |

Se også
-------

* BusinessEurope

Referanser
----------

1. ↑   w2.brreg.no[Hentet fra Wikidata]
2. ↑  Erling Petersen, *Norsk arbeidsgiverforening 1900–1950*, 1950
3. ↑  «NHO styrker posisjonen som Norges største fellesskap for bedrifter». *www.nho.no* **(norsk)**. Besøkt 10. desember 2021.
4. ↑  «NHO styrker posisjonen som Norges største fellesskap for bedrifter». *www.nho.no* **(norsk)**. Besøkt 10. desember 2021.
5. ↑  «Arkivert kopi». Arkivert fra originalen 1. juli 2017. Besøkt 15. januar 2018.
6. ↑  «Arkivert kopi». Arkivert fra originalen 1. juli 2017. Besøkt 15. januar 2018.
7. ↑
8. ↑  «NHO Gründer». *www.nho.no* **(norsk)**. Besøkt 10. desember 2021.
9. ↑  «Ny viseadministrerende direktør i NHO». *www.nho.no* **(norsk)**. Besøkt 10. desember 2021.
10. ↑  «Arkivert kopi». Arkivert fra originalen 16. januar 2018. Besøkt 15. januar 2018.
11. ↑  «Arkivert kopi». Arkivert fra originalen 6. november 2018. Besøkt 5. juli 2018.
12. ↑  «Ny NHO-forening innen helse, barnehager og omsorg». *frifagbevegelse.no*. 13. april 2022. Besøkt 28. april 2022.
13. ↑  «Arkivert kopi». Arkivert fra originalen 24. januar 2018. Besøkt 15. januar 2018.
14. ↑   Yara-sjef blir ny president i NHO. *Finansavisen*. Besøkt 9. juni 2021.
15. ↑  NTB, / (14. juni 2017). «Tore Ulstein ferdig som NHO-president». *smp.no*. Besøkt 19. oktober 2017.

Eksterne lenker
---------------

* (no) Offisielt nettsted Rediger på Wikidata

* (en) Næringslivets Hovedorganisasjon – kategori av bilder, video eller lyd på Commons Rediger på Wikidata
* (no) Næringslivets Hovedorganisasjon på Twitter Rediger på Wikidata

* (no) Næringslivets Hovedorganisasjon på Facebook Rediger på Wikidata

* (no) Næringslivets Hovedorganisasjon på Instagram Rediger på Wikidata

* Næringslivets Hovedorganisasjon på LinkedIn Rediger på Wikidata

| * v
* d
* r
Næringslivets Hovedorganisasjon |
| --- |
| 
* Abelia
* Byggenæringens Landsforening
* Fornybar Norge
* Mediebedriftenes Landsforening
* Nelfo
* NHO Geneo
* NHO Logistikk og Transport
* NHO Luftfart
* NHO Mat og Drikke
* NHO Reiseliv
* NHO Service og Handel
* NHO Sjøfart
* NHO Transport
* Norges Bilbransjeforbund
* Norsk Industri
* Offshore Norge
* Sjømat Norge

 |

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** ISNI **·** Brønnøysundregistrene
 |